શારીરીક રીતે હાલ થોડી તકલીફો હોવા છતાં હજી કાર્યરત રહેવાય છે એને હું એક પ્રભુની કૃપા માનું છું.જે કોઈ પણ પરિસ્થિતિ આવી પડે એની સાથે સમજુતી કરી લેવાની ટેવ અને વિપત્તિ ને પણ સંપત્તિ ગણી મજબુત મનોબળથી આગળ વધી દરેક પળને આનંદથી માણવાના ધ્યેય સાથે જીવવા માટે હું ટેવાયો છું.શારીરીક મર્યાદાઓ હોવા છતાં આનંદથી સમય પસાર કરી,આ બ્લોગની રચનાત્મક પ્રવૃત્તિ દ્વારા સૌને વિનોદ વિહાર કરાવી શકું છું એનો મને આનંદ અને સંતોષ છે.